Keskustelu:Sarkasmi

message: Tässä sanotaan, että sarkasmi on ironian "alatyyppi". Ironinen kommentti voidaan varmasti esittää sarkastisesti tai ei-sarkastisesti, mutta toisaalta on varmasti myös paljon sarkasmia, johon ei sisälly ironiaa. Eli sarkasmi ei nähdäkseni ole mikään ironian laji. Sama tieto on myös artikkelissa Ironia. Tässä artikkelissa käytetyt esimerkit ovat mielestäni myös huonoja, sillä niistä ei selkeästi ilmene miten sarkasmi ja ironia eroavat käsitteinä. --Risukarhi (keskustelu) 26. lokakuuta 2013 kello 17.57 (EEST)
replies: text: Kirjoittelin nyt artikkeliń uusiksi muutaman lähteen pohjalta. Niissä sarkasmi yleensä määritellään sanallisen ironian lajiksi. Etenkään vanhemmissa määritelmissä sarkasmiin ei kuitenkaan taida aina kuulua ironia, joten siltä pohjalta artikkelia voisi vielä laajentaa, etenkin jos löytyy muuta kuin lyhyitä anonyymejä sanakirjamääritelmiä.  --Savir (keskustelu) 29. lokakuuta 2013 kello 16.22 (EET)

message: Ehdotan lupaavaksi. Artikkeli on tiivis, mutta perusasiat lienevät mahdollisesti jo tässä. Artikkeli on hyvin suosittu, 3000 käyntikertaa kuukaudessa, joten aihe kaipaa laadukasta selitystä. --Savir (keskustelu) 7. joulukuuta 2013 kello 16.45 (EET)
replies: text: Aika lyhykäinen kieltämättä, mutta vaikea tähän hirveästi tekstiä lisätä. Johdanto on toki todella lyhyt, melkeinpä jopa vasta vain määritelmä. Tuohon tunnistamiskohtaan voisi määritellä tuon Kreuzin. Kuka tämä kommentoija on? --PtG (keskustelu) 8. joulukuuta 2013 kello 22.05 (EET)
replies: text: :Roger J. Kreuz, kirjoittanut paljon aiheesta. Laitan artikkeliin pikku määritelmän. --Savir (keskustelu) 8. joulukuuta 2013 kello 23.02 (EET)

text: Tämä tuntuu vähän lyhyeltä, mutta en toisaalta osaa oikein sanoa, mitä tästä puuttuu. "Sarkasmin historia" tai "sarkasmi maailmankirjallisuudessa" tuntuvat vähän väkinäisiltä eivätkä ehkä ole edes ihan niitä perustietoja aiheesta. Mutta enpä nyt vastustakaan, jos löytyy muuten kannatusta.--Tanár 15. joulukuuta 2013 kello 16.47 (EET)

text: Erinomainen aihe kehitettäväksi. Toivoisin käsittelyn laajentamista ja enemmän esimerkkejä eri käyttötilanteista. Huomioni kiinnittyy ensilukemalla lähteiden yksipuolisuuteen ja tästä seuraavaan vahvaan kieli/kulttuurisidonnaisuuteen. Sarkasmi määritellään ensilauseessa vain yhdellä tavalla. Vertailu ivaan ja tunnuspiirteiden luettelointi tosin korjaa ahdasta määritelmää jonkun verran. Useilla kirjailijoilla ja sanottajilla sarkasmi on ennen kaikkea pureva tyylilaji. Aforistiikassa, huumorissa, musiikin sanoituksessa, pilapiirroksissa, valokuvasarjoissa, videoteoksissa tai poliittisessa viestinnässä sillä rakennetaan koukkuja sanomaan. Eri kielten (kulttuurien) tai aikakausien välillä sarkastisen tyylin käytössä on suuria eroja. Eli toivoisin jotain kuvausta siitä, miten sarkasmia käytetään eri kulttuureissa ja eri kirjallisuuden aloilla. Entä kuvataiteessa? Esimerkkejä sarkastisista ilmaisuista poliittisessa historiassa? Mitä oli punk, mitä olisi räp ilman sarkasmia, pistävän ivallisiakin heittoja? Slaavilaisissa kulttuurissa (mm. neuvostovuosina) ja vaikkapa suomalaisessa kulttuurissa sarkasmia käytettiin ja yhä käytetään keinona kiertää ja kritisoida esimerkiksi poliittisen tai taloudellisen vallanpitäjien ilmaisuvapauden rajoituksia tai päätöksiä tai prosessia. Artikkeliin voisi sisällyttää ainakin 1-2 esimerkkiä (per laji) sarkasmista erilaisissa tilanteissa tai tyylilajeissa, myös musiikkilyriikan ja valokuvakerronnan puolelta. --Paju (keskustelu) 17. joulukuuta 2013 kello 12.22 (EET)
replies: text: :Olisikohan ehkä hyvä, jos esimerkit sarkasmista kerättäisiin wikisitaatteihin. --Savir (keskustelu) 20. joulukuuta 2013 kello 11.37 (EET)

text: Onko sarkasmi todella kahdesta eri sanasta? Tuo etymologia-osio vaatisi ehkä fiksausta. Esimerkiksi en-wikissä on kirjoitettu: "The word comes from the Greek σαρκασμός (sarkasmos) which is taken from the word σαρκάζειν meaning "to tear flesh, bite the lip in rage, sneer"." --85.157.45.22 24. joulukuuta 2013 kello 09.21 (EET)
replies: text: :Laajensin ja selvensin nyt tuota kohtaa käytetyn lähteen mukaiseksi. Sarkazein on sen mukaan kreikan verbi ja sarkasmos substantiivi. --Savir (keskustelu) 24. joulukuuta 2013 kello 10.17 (EET)
Artikkeli on ollut kohta kolme viikkoa arvioinnissa eikä ole saanut kannatusta, jos kohta ei selvää vastustustakaan. Otan nyt kuitenkin pois arvioinnista. Ehkä palataan myöhemmin asiaan.--Tanár 27. joulukuuta 2013 kello 15.56 (EET)
</div>
thread_title:  Lupaava artikkeli -ehdotus